25. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ  ΚΑΙ  ΔΗΜ. ΕΡΓΩΝ Αριθ. Α.Π. Δ16γ/012/436/Γ της 3/23 Ιουλ. 1990 (ΦΕΚ Β΄ 464) Σύσταση – συγκρότηση νέου Υπηρεσιακού Συμβουλίου υπαλλήλων του Ειδικού Ταμείου Μονίμων Οδοστρωμάτων Αθηνών (ΕΤΜΟΑ). Συγκροτούμε το νέο Υπηρεσιακό Συμβούλιο υπαλλήλων του Ειδικού Ταμείου Μονίμων Οδοστρωμάτων Αθηνών (ΕΤΜΟΑ), το οποίο ορίζεται πενταμελές και αποτελείται από: α)Έναν αντιπρόεδρο, σύμβουλο ή πάρεδρο του Συμβουλίου της Επικρατείας ή αντιπρόεδρο του Αρείου Πάγου ή Αρεοπαγίτη ή Αντιπρόεδρο, σύμβουλο ή Πάρεδρο του Ελεγκτικού Συνεδρίου ή έναν πρόεδρο Εφετών ή Εφέτη των Πολιτικών ή διοικητικών δικαστηρίων ή ένα σύμβουλο ή Πάρεδρο του νομικού Συμβουλίου του Κράτους. β)Δύο μονίμους υπαλλήλους του ΕΤΜΟΑ με Α΄ βαθμό. γ)Δύο αιρετούς εκπροσώπους των μονίμων υπαλλήλων του ΕΤΜΟΑ και δύο αιρετούς εκπροσώπους υπαλλήλων με σύμβαση εργασίας ιδιωτικού δικαίου αορίστου χρόνου για τη συμμετοχή τους στο εν λόγω υπηρεσιακό Συμβούλιο όταν κρίνονται θέματα προσωπικού με σχέση εργασίας ιδιωτικού δικαίου. Σελ. 594,02(ε) Τεύχος 1102-Σελ.26 Τα ανωτέρω μέλη του Υπηρεσιακού Συμβουλίου με ισαρίθμους αναπληρωτές για την περίπτ. α΄ ορίζονται από τον Υπουργό ΠΕΧΩΔΕ με πρόταση του Υπουργού Δικαιοσύνης, για την περίπτ. β΄ από τον Υπουργό ΠΕΧΩΔΕ και για την περίπτ. γ΄ εκλέγονται με άμεση, καθολική και μυστική ψηφοφορία από τους υπαλλήλους του ΕΤΜΟΑ. Κατά την πρώτη εφαρμογή του Νόμ. 1884/90 οι δύο αιρετοί εκπρόσωποι υποδεικνύονται από την οικεία συνδικαλιστική οργάνωση των υπαλλήλων του ΕΤΜΟΑ. Χρέη Γραμματέα του Υπηρεσιακού Συμβουλίου, θα εκτελεί υπάλληλος του ΕΤΜΟΑ με β΄ βαθμό τουλάχιστον μαζί με τον αναπληρωτή του. Η θητεία των μελών του νέου Υπηρεσιακού Συμβουλίου, πλην των εκπροσώπων των υπαλλήλων, θα είναι διετής και θα λήγει στις 31.12.1992. Με την παρ. 1-6 άρθρ. 96 Νόμ. 1892/31-31 Ιουλ. 1990 (ΦΕΚ Α΄ 101), τόμ. 23, ανωτ. σελ. 130,63060, καθορίζονται νέα έσοδα καθώς και ο τρόπος εισπράξεως και αποδόσεως αυτών στο Τ.Ε.Ο. και Ε.Τ.Μ.Ο.Α. 23.Ζ.β.24-25 Ταμεία Μονίμων Οδοστρωμάτων 